Winkeleienaar verkrag glo sussies wat lekkers koopArgieffoto Kapt. Paul Ramaloko, woordvoerder van die polisie, het gesê die 36-jarige man het glo die meisies, onderskeidelik agt en nege jaar oud, verkrag toe hulle lekkers by sy winkel gekoop het. “Daar word beweer dat die verdagte die twee meisies om die beurt na sy kamer geneem en verkrag het,” het Ramaloko gesê. Die voorval het glo Woensdag plaasgevind. Die meisies het hul ma van die verkragting vertel wat die saak by die polisie aangemeld het. Twee aanklagte van verkragting is teen die man aanhangig gemaak. “Hy het reeds Vrydag in die hof verskyn en sal in aanhouding bly terwyl verdere ondersoek gedoen word,” het Ramaloko gesê.